ادارہ التنزیل کے" سفیران قرآن کریم " کا پہلا 3 روزہ کنونشن اپریل میں ہوگا

ادارہ التنزیل کے سربراہ ڈاکٹر سید علی عباس نقوی نے شرکاء اجلاس کو مزید بتایا کہ کنونشن میں جید علماء کرام بھی سفیران قرآن سے خصوصی خطاب کریں گے۔ سفیران قرآن کنونشن معلمین و معلمات کی فکری تربیت کیلئے سنگ میل ثابت ہوگا۔

خبر کا کوڈ: ۴۴۲۲۳۵

تاریخ: ۰۵ خرداد ۲۰۲۰ - ۰۱:۱۱

رسا نیوز ایجنسی کی رپورٹ کے مطابق، ادارہ التنزیل کے شعبہ" سفیرانِ قرآن کریم "کا پہلا تین روزہ تربیتی، فکری اور علمی کنونشن لاہور میں ہوگا، جس میں ملک بھر سے معلمین و معلمات کثیر تعداد میں شریک ہوں گے۔

ان خیالات کا اظہار ادارہ التنزیل کے سربراہ ڈاکٹر سید علی عباس نقوی نے لاہور میں ادارہ التنزیل کے اجلاس کی سربراہی کرتے ہوئے کیا۔

ان کا مزید کہنا تھا کہ ادارہ التنزیل گزشتہ ایک دہائی سے قرآن کریم کی تعلیمات کی تبلیغ و ترویج کیلئے میدان عمل میں ہے، اپریل کے دوسرے عشرے میں قرآنی ادارہ التنزیل کے زیراہتمام ملک بھر کے سفیران قرآن کا پہلا کنونشن لاہور میں منعقد کرنے کا فیصلہ کیا گیا ہے جس میں معلمین و معلمات اپنی کارکردگی پیش کریں گے اور آئندہ کے لائحہ عمل کو زیر بحث لائیں گے۔

ڈاکٹر سید علی عباس نقوی نے شرکاء اجلاس کو مزید بتایا کہ کنونشن میں جید علماء کرام بھی سفیران قرآن سے خصوصی خطاب کریں گے۔

سفیران قرآن کنونشن معلمین و معلمات کی فکری تربیت کیلئے سنگ میل ثابت ہوگا۔ کنونشن کے آخری روز ملک بھر میں فعال معلمین کو انعامات سے بھی نوازا جائے گا۔

یاد رہے کہ ادارہ التنزیل پاکستان، قرآن کریم کو بچوں خصوصاً نوجوانوں میں کتاب زندگی بنانے اور ایک قرآنی معاشرہ بنانے کیلئے مملکت خداداد پاکستان میں 12 سال سے سرگرم عمل ہے، سفیران قرآن کنونشن بھی اسی سلسلہ کی ایک کڑی ہے۔/۹۸۸/ن